《独倚》
清代·陆嵩

独倚雕阑有所思，珠帘不卷月来迟。分明对酒徵歌夜，怊怅攀条惜别时。

银烛摇风光黯黯，红楼隔雨冷差差。梦中连夕金微到，只是旁人未得知。

作者简介：（1791—1860）江苏元和人，字希孙，号方山。贡生。游幕多年，后官镇江府训导。居镇江二十余年，亲历鸦片战争时兵祸。晚年避兵，卒于青浦金泽。诗以感时之作为多。有《意苕山馆集》。